"Ja katso Jerusalemissa oli mies, nimeltä Simeon; -
hän oli hurskas ja jumalinen mies, -
joka odotti Israelin lohdutusta." (Luuk. 2:25)
Ajattele, mikä seikka sai aikaan sen hurskauden, jumalisuuden.
Se, että tämä vanha Simeon -
odotti lupauksen täyttymistä, -
jonka nojalla tiesi Israelin saavan lohdutuksen.
Siis odottaminen ei ollut yksinkertainen ja helppo asia.
Silloin kun Mäntsälään tulin papiksi vuonna -75 -
ja mulla oli tulosaarna.
Mulla oli piispan määräyksestä juuri tästä asiasta saarnateksti, -
että odottaminen ja jouduttaminen on rankkaa hommaa, -
koska täytyy olla valmis ottamaan vastaan lupaus -
ja lupauksen toteutuminen ja sanojen täyttyminen.
Sen lupauksen odottaminen ja täyttyminen merkitsee sitä, -
että ihminen noudattaa sitä saatua lupausta -
ja jouduttaa Jeesuksen tulemista lähetystyötä tekemällä.
Ja nyt tässä on vanhasta Simeonista, -
hurskaasta, jumalisesta miehestä, joka odotti Israelin lohdutusta.
Ja arvaa, mihin Simeonin odotus -
ja valmistautuminen perustuivat.
Tässä se sanotaan Luukkaan 2. luvussa:
"Pyhä Henki oli hänen päällänsä.
Ja Pyhä Henki oli hänelle ilmoittanut, -
ettei hän ollut näkevä kuolemaa, -
ennen kuin oli nähnyt Herran Voidellun."
Oli eräs asia, joka ratkaisi Simeonin, vanhuksen odotuksen -
ja luottamuksen tuleviin tapahtumiin; -
Pyhä Henki ja Pyhän Hengen ilmoitus.
Simeon oli täysin vuorenvarma rohkeudessaan, -
luottaessaan Jumalan lupauksen sanaan, -
että ennen kuin hän kuolee, Pyhä Henki tulee.
Ja Pyhän Hengen lupauksen mukaisesti -
hän saa nähdä Israelin lohdutuksen; -
Jumalan Pojan ja ihmiskunnan vapahtajan.
Hei kuule, oletko sinä valmis?
Oletko sinä vakuuttunut siitä, että ennen kuin -
Pyhä Henki tulee, -
tämä lupaus, jonka Jeesus on antanut, käy toteen.
Pyhä Henki oli hänelle ilmoittanut.
Pyhä Henki oli vanhalle Simeonille antanut takauksen siitä, -
että Herran Voideltu eli Kristus, Messias, -
Jumalan Poika, Jumalan oma Poika tulee ennen sitä.
Tähän lupauksen sanaan luottaen hän tuli Hengen vaikutuksesta pyhäkköön.
Hän oli ollut siellä lukuisia kertoja.
Hän oli tullut aamulla, lähtenyt illalla.
Hän oli uudestaan ja uudestaan odottanut -
lupauksen täyttymistä ja Messiaan tulemista.
Ja vaikka tuhansia lapsia tuotiin temppeliin, -
yksikään heistä ei ollut Jumalan vuosisatojen takaa lupaama Messias.
Mutta nyt Pyhän Hengen johdatuksesta, -
kun Pyhä Henki oli hänelle ilmoittanut,
että hän ei näe kuolemaa ennen kuin Voideltu tulee, -
hän tuli pyhäkköön.
Ja kun vanhemmat toivat Jeesus-lasta sisälle tehdäkseen hänelle, -
niin kuin tapa on lain mukaan, -
otti hänkin Jeesus-lapsen syliinsä ja kiitti Jumalaa.
Otti syliinsä Jeesus-lapsen ja kiitti Jumalaa.
Tässä on, rakas ystävä, Jumalan Pyhä Henki, -
ainutlaatuinen Pyhä Henki, -
Jumalan kolmas persoona osoittamassa; -
tämä lapsi on Jumalan lohdutus, -
pelastuksen ratkaisu, iankaikkinen elämä ja autuus.
Ja niin Simeon, vanha mies, otti pienen lapsen syliinsä, -
kiitti Jumalaa, sanoi:
"Herra, nyt sinä lasket palvelijasi rauhaan menemään sanasi mukaan."
Nyt tässä lapsessa -
sanasi lupaus on toteutunut.
"Sanasi mukaan lasket palvelijasi menemään rauhaan.
Sillä minun silmäni ovat nähneet sinun autuutesi, -
jonka olet valmistanut kaikkien kansojen nähdä, -
(huomaa, kaikkien kansojen nähdä)
valkeudeksi, joka on ilmestyvä pakanoille -
ja kirkkaudeksi kansallesi Israelille."
Ja Simeon siunasi Jeesuksen isän ja äidin -
ja antoi siitä jatkuvan siunauksen myös meille.
Tähän samaan asiaan liittyy myös -
Apostolien teot 13, -
jossa...
Palvelustehtävää toimittaessa ja paastotessa Pyhä Henki sanoi: -
"Erottakaa minulle Barnabas ja Saulus siihen työhön, -
johon minä olen heidät kutsunut.
Silloin he paastosivat ja rukoilivat ja panivat kätensä heidän päällensä -
ja laskivat heidät menemään.
Niin he Pyhän Hengen lähettäminä menivät Seleukiaan -
ja purjehtivat sieltä Kyproon."
Tässäkin on valtava Jumalan sana: -
"Erottakaa minulle Barnabas ja Saulus, -
siihen työhön, johon minä olen heidät kutsunut."
Yksikään Jehovan todistaja ei tunnusta tätä persoonaksi.
Yksikään mormoni ei tunnusta tätä persoonaksi.
Mutta Pyhä Henki sanoo itsensä persoonaksi.
Minä olen kutsunut. Minä olen lähettänyt.
Minun tahtoni tekemiseen erottakaa Saulus ja Barnabas.
Ja niin he lähtivät liikkeelle.
Niin tulee Apt. 11. luku 12.-16. jae:
"Ja Pyhä Henki käski minun mennä arvelematta heidän kanssansa;
ja myös nämä kuusi veljeä lähtivät minun kanssani.
Me menimme sen miehen luo ja hän kertoi meille, -
kuinka hän oli nähnyt enkelin seisovan hänen huoneessaan ja sanovan:
'Lähetä Joppeen noutamaan Simon, jota myös Pietariksi kutsutaan; -
hän on puhuva sinulle sanoja, -
joiden kautta sinä pelastut, ja koko sinun perhekuntasi'.
Ja kun minä rupesin puhumaan, -
tuli Pyhä Henki heidän päällensä, niinkuin alussa meidänkin päällemme.
Silloin minä muistin Herran sanan, jonka hän sanoi: -
'Johannes kastoi vedellä, mutta teidät kastetaan Pyhällä Hengellä'."
Uudessa Raamattu kansalle -kirjassa sanotaan tämä sama kohta:
"Teidät kastetaan Pyhässä Hengessä."
Toisin sanoen; jos juomalasin kastat -
ja kaadat sen piripintaan vettä täyteen, -
niin että se valuu yli laitojen, niin pohja voi jäädä vielä kuivaksi.
Jos jatkat kaatamista, se pohja silti voi pysyä kuivana.
On viisainta, että se juomalasi hulautetaan sinne vesikannuun, -
jolloin se tulee tekemisiin sen elävän veden kanssa kokonaan.
Näin on myös Pyhän Hengen kanssa.
Pyhä Henki on elävän veden lähde, -
johon jokainen meistä saa tulla upotetuksi, pulautetuksi, -
niin että tulee Paavalin sana toteen: -
"Pitäkää huoli siitä, ettei kukaan jää osattomaksi Jumalan armosta.
Ettei mikään katkeruuden juuri pääse tekemään häiriötä -
monet sen kautta tulisi saastutetuiksi.
Niin minä Jumalan armahtavan laupeuden kautta kehoitan teitä -
antamaan ruumiinne eläväksi, Jumalalle otolliseksi uhriksi.
Tämä on teidän järjellinen jumalanpalveluksenne."
Kehoitan antamaan ruumiinne; kädet, jalat, suun, silmät, korvat, -
koko olemuksenne, koko elämänne, itsenne Pyhän Hengen käyttöön.
Koska Pyhä Henki tarvitsee sinun kätesi, sinun jalkasi, -
sinun suusi, silmäsi, korvasi, sinun koko elämäsi, sinut itsesi.
Ja siksi anna mennä ja lupaa Hänelle itsesi.
Kiitos Pyhä Henki, että otat vastaan minut, -
tällaisena käyttöösi, niin että saan kirkastaa Jeesusta, -
koska Pyhä Henki sinä olet Hänet kirkastava.
Ja hän tulee eläväksi ja eläväksi tekeväksi, uudesti synnyttäväksi -
ja Jumalan armolahjoilla varustamaksi koko elämää varten.
Isän, Pojan ja Pyhän Hengen nimessä. Armosta, aamen.
On olemassa ihana mahdollisuus tehdä tätä työtä -
soittamalla numeroon 0600-10077, -
jolloin 10 euron hinnalla -
saat osallistua Jumalan sanan ja opetuksen eteenpäin viemiseen.
Toinen mahdollisuus: Ruudussa näkyvä tilinumero ja siinä oleva viite,-
jonka kautta tulee selväksi, miten voidaan jatkaa tätä työtä, -
Pyhän Hengen työtä, että ihmiset pelastuvat, -
että täyttyvät Pyhällä Hengellä, että uudestisyntyvät.
Niin kuin itselleni 1956...
se oli 1955, tapahtui Kuusankosken teinipäivillä.
Pyhä Henki tuli ylenpalttisena rauhana, ilona, -
kuoleman voittajana, ylösnousemuksen todistajana, -
täyttämään sisimpäni sellaisella ilolla ja riemulla, -
jota vielä jatkuu, joka ei lopu, vaan kestää kirkkauteen asti.
Kuolema on voitettu. Elämä on saatu armosta tilalle.
Siksi anna mennä eteenpäin siunaus ja sana ja lupaus -
ja kaikki Jumalan ihmeelliset luvat -
elämän ja rakkaittesi elämän kautta. Armosta, aamen.
Tekstitys: Tarja Korkeamäki